Η αυθεντικότητα του «εγώ» στον Ζαν-Ζακ Ρουσσώ και ο νεωτερικός εαυτός.:
Creators: name: Δημητριάδης, Δημήτριος Παντελή
Publisher: name: Aristotle University of Thessaloniki
Year: 2013
Subjects: Αυθεντικότητα
Εαυτός
Εγώ
Αuthenticity
Self
Ego

description: Στόχος του παρόντος ερευνητικού εγχειρήματος είναι η ανάδειξη της σημασίας της αυθεντικότητας του νεωτερικού υποκειμένου, καθώς και της ενδόμυχης επαφής του τελευταίου με τον εσωτερικό του κόσμο. Η εργασία κινείται σε δύο επίπεδα: Αφενός, στη μελέτη της έννοιας του υποκειμένου, το οποίο βιώνει έναν έντονο διχασμό ανάμεσα στο καλό και το κακό και τον άνθρωπο και τον εαυτό του, που εμφανίζεται απογυμνωμένος από κάθε αίσθημα ηθικής συνείδησης και έχει υποπέσει στις προκλήσεις του σύγχρονου πολιτισμού. Αφετέρου, σε έναν αναστοχασμό του βίου του Ζαν-Ζακ Ρουσσώ μέσα από τον οποίο ο διαφωτιστής επιχειρεί να αναζητήσει τι είναι σταθερό στη ζωή και τον κόσμο, δεδομένης της διαρκούς ρευστότητας που διέπει τις σχέσεις και τα ανθρώπινα συναισθήματα. Πιο συγκεκριμένα, μέσα από την αναζήτηση της αυθεντικότητας του ανθρώπινου όντος επιχειρείται η υλοποίηση του λεγόμενου «αισθήματος της ύπαρξης», που θεμελιώνεται σε μια αίσθηση πληρότητας του εαυτού και μια γνήσια και αδιαμεσολάβητη εσωτερικότητα. Μια τέτοια πληρότητα καθίσταται εφικτή όταν το υποκείμενο προβάλλει μια στάση ειλικρίνειας και αυθορμησίας σε τέτοιο βαθμό ώστε το πρώτο να είναι σε θέση να καθίσταται υπεύθυνο για τις επιλογές που κάνει κατά τη διάρκεια του βίου του. Η εν λόγω ειλικρίνεια παίρνει σάρκα και οστά στη θεματική του Ρουσσώ μέσα από τον έργο των Εξομολογήσεων, ενός λόγου χωρίς ακροατές αλλά και χωρίς ομιλητή, δεδομένου ότι όταν διαβάζει δημόσια τις σελίδες του αυτοβιογραφικού του έργου, δεν τυγχάνει της οφειλόμενης αναγνώρισης. Η παρουσίαση του πορτραίτου του διαφανούς βίου του γίνεται χωρίς καμιά διάθεση εξωραϊσμού και δίνεται απάντηση στο ερώτημα «ποιος είμαι;» ή «ποιος υπήρξα στη ζωή μου;». Έτσι, βίος και έργο είναι στη θεματική του Ρουσσώ κατά αξεδιάλυτο τρόπο συνδεδεμένα. Τέλος, εκτίθεται η σπουδαιότητα του ζητήματος της αγωγής, αφετηριακό σημείο της οποίας είναι η ατομική ψυχή. Έτσι, ο Ρουσσώ αναλαμβάνοντας τη διαπαιδαγώγηση του Αιμίλιου επιχειρεί να συμβάλει στη διαμόρφωση της υγιούς προσωπικότητας του τελευταίου, η οποία θα βασίζεται στην ελεύθερη ανάπτυξη του πνεύματος και της ψυχής του. Συνοψίζοντας, η προβληματική του Ρουσσώ μπορεί να μας δώσει τα κατάλληλα εργαλεία στο πεδίο της πολιτικής φιλοσοφίας, ώστε να αναλογιστούμε τις αντιφάσεις του δικού μας βίου και την ανάγκη να παραμείνουμε αυθεντικοί και ειλικρινείς ως υποκείμενα τόσο προς τον εαυτό μας, όσο και προς τον περίγυρό μας.
description: The main aim of this research endeavor is to highlight the importance of authenticity of the modern subject, and the intimate contact of the latter with its inner world. The paper concentrates on two levels: Firstly, on the study of the general perspective of the subject, which is experiencing a strong division between good and evil, man and himself, appearing stripped of any sense of moral conscience and is committed to the challenges of contemporary culture. Secondly, on a reflection of Jean-Jacques Rousseau’s life through which the philosopher attempts to seek what is constant in life and the world, given the continuing liquidity that governs relations and human emotions. More specifically, through searching the authenticity of the human beings, the so-called "sense of being" is examined as a sense of fullness of self and a genuine and unmediated interiority. Such completeness is obtained when the subject projects an attitude of openness and spontaneity to the extent that the first is able to become responsible for the choices made during its life. Such honesty is shaped through the work of Confessions, a discourse without listeners and without a speaker, since when reading public pages of Rousseau’s autobiographical work, nobody can understand his thesis and Rousseau does not receive any recognition from his audience. The presentation of the portrait of life becomes transparent without any intention of embellishing and gives us the answer to the question "who am I? " Or "who was I in my life?". So, it can be easily understood that life and work in the thematic of Rousseau are inextricably interwoven. Finally, the importance of the issue of treatment is revealed, starting point of which is the individual soul. So Rousseau undertaking the education of Emil tries to help shape a healthy personality of the latter, which is based on the free development of student’s spirit and soul. To sum up, the problem of Rousseau can give us the right tools in the field of political philosophy in order to make us consider the contradictions of our lives and the need to remain authentic and honest as subjects both to ourselves and to those around us.